
Tisztelt Képviselő-testület!
I. Előzmények:
Fót Város Önkormányzata és az Auchan Magyarország Kereskedelmi és Szolgáltató Kft. együttműködési megállapodást kötött 2015. évben többek közt a fóti Auchan áruházhoz vásárlási szándékkal érkező fóti lakosok térítésmentes áruházhoz szállítása témájában.
A 2022. évi üzemanyagár drágulás ennek a buszjáratnak az üzemeltetését is érintette. A kialakult helyzetre reagálva az Auchan áruház úgy döntött, hogy az utazók térítésmentes szállítását végző áruházi buszjárat 2022. év elején megszüntetésre került.
II. A döntéshez szükséges információk, tájékoztatások:
A korábbi Auchan buszjárat Fót város lakosságának helyi közlekedésébe is besegített, aminek megszűnése nehezen pótolható hiányt hagyott Fót város lakosainak helyi közlekedési szokásaiban.
A hiányzó közlekedési kapacitás részleges pótlásának szándékával felvettük a kapcsolatot a Volánbusz Zrt. szakembereivel. 2023. február 8-án a Fóti Közös Önkormányzati Hivatalban megtartott egyeztetésen a Volánbusz Zrt. Szolgáltatásszervezési osztályának megjelent vezetői és az Építési és Közlekedési Minisztérium megjelent képviselői is nyitottnak mutatkoztak olyan, már meglévő helyközi járatok sűrítésében, melyek bemennek a fóti Auchan áruház területére, és ott felveszik az áruházból jövőket és a közeli Sikátorpuszta területrészen lakókat is. Ellentétes irányba is hasonló módon gyakorítanák az Áruház területére is behajtó buszjáratok számát. Ehhez azonban az Áruházhoz közel olyan helyen kell kialakítani megállóhelyet, ami alkalmas az utasok felvételéhez és perspektívával is rendelkezik a mostanában megvalósuló HelloParks logisztikai központ által igényelt buszközlekedés megoldására is.
Az Auchan áruház úthálózata irányából közvetlenül a HelloParks csarnokai irányába vezető, később igénybevehető közúthálózat még nem került kialakításra, de az ingatlanok elhelyezkedése és a szabályozási terv tartalmazza az utak nyomvonalát.
Miután a kialakítandó buszmegállók az Auchan Magyarország Kft. tulajdonában lévő 5208/38 hrsz-ú kivett út megnevezésű ingatlan területén lennének kialakítva, online megbeszélést folytattunk 2023. március 29-én                                                                                                                                                                                                                                                                                                                                                                                                                                                                                          
az Auchan Magyarország stratégiai fejlesztési mérnöke, a Fóti Auchan Áruház Igazgatója és a Volánbusz Zrt. Szolgáltatásszervezési Osztályának részvételével. A megbeszélésen áttekintettük az Auchan áruház területén megvalósítani tervezett buszmegállók kérdését. Megállapításra került, hogy a jelzett helyszíneken nem terveznek fejlesztést az Auchan részéről. Ugyanakkor elvileg támogathatónak tartják azok megvalósulását, ha az Önkormányzat saját költségén végezteti el a tervezés és kivitelezés munkáit. A végső, megállapodás megkötése előtt azonban szeretnék látni a szakági terveket, melynek elkészítésére a Fóti Közszolgáltató Nonprofit Kft.-t bízná meg Fót Város Önkormányzata.
Fentiek alapján az alábbi határozati javaslatot terjesztem a Tisztelt Képviselő-testület elé.
III. Határozati javaslat:
…/2023.(IV.27.) KT-határozat

[bookmark: _Hlk126310295]1./ Fót Város Önkormányzat Képviselő-testülete felkéri a Polgármestert, hogy a Fóti Közszolgáltató Nonprofit Kft-vel kötendő Egyedi megbízási szerződés útján készíttessen kiviteli tervet és árazott és árazatlan költségvetést a Fót 5201/38 hrsz-ú ingatlanon létesítendő távolsági autóbuszmegálló létesítésére 2023.06.12.
Felelős: polgármester
Határidő: 	1. pont: azonnal

Jogszabályi hivatkozás: 
2011. évi CLXXXIX. törvény Magyarország helyi önkormányzatairól 13. § (1) 2. pontja
83/2004. (VI. 4.) GKM rendelet a közúti jelzőtáblák megtervezésének, alkalmazásának és elhelyezésének követelményeiről
27/2015. (XII.17.) önkormányzati rendelet Fót Város Önkormányzat Szervezeti és Működési Szabályzatáról 67. § (minősített többség)
Az előterjesztés melléklete: 
· [bookmark: _Hlk105065413]1. sz. melléklet az Auchan területén megvalósuló buszmegállók helyét bemutató átnézetes helyszínrajz, mely a KT határozat 1. számú mellékletét is jelenti.

